Uitdrukking: Oop-en-toe êrens aankomArgieffoto (Foto: Kathy Bugajsky/Pixabay) Uitdrukking: Oop-en-toe êrens aankom Betekenis: Daar in groot haas aankom Waar kom dit vandaan? Volgens die Etimologiewoordeboek van Afrikaans (EWA) word “oop-en-toe” waarskynlik so genoem omdat die arms en bene van iemand wat baie haastig of vinnig beweeg van die lyf af, of van mekaar af, wegswaai en daarheen, of na mekaar toe, terugswaai, sodat dit lyk asof dit oop- en toemaak. Bronne: Etimologiewoordeboek van Afrikaans (EWA) en Afrikaanse idiome, spreekwoorde en segswyse (PI Hoogenhout en JJA Schoeman)